اینگیلتره‌ده ناظیرلر کابینه'سی، اؤلکه‌نین آوروپا بیرلیگی ایله واردیغی آوروپا بیرلیگیدن آیریلما (بریکسیت) آنلاشما‌سینی تصدیق ائدیب.
اینگیلتره باش ناظیری ترزا می، 5 ساعات‌دان آرتیق داوام ائدن حکومت توپلانتی‌سی‌نین آردین‌دان وئردیگی آچیقلامادا، اؤلکه‌سی‌نین آوروپا بیرلیگی ایله گلدیگی بریکسیت سازیش پروژه‌سینی تصدیق ائتدیگینی بیلدیریب.
آنلاشما‌نین ناظیرلر آراسیندا "اوزون و اطراف‌لی" بیر موباحیثه‌نین آردین‌دان تصدیق ائتدیگینی بیل‌دیرن می،
" قطعیت ایله اینانیرام کی، بو (آنلاشما) اینگیلتره‌نین بوتون بونون ماراق‌لارینا ان اویغون اولانی." دئدی.
می، اینگیلیس پارلامنتینی آنلاشما ایله باغلی بو گون معلومات وئرجگینی ده قئید ائدیب.
اینگیلتره ایله آوروپا بیرلیگینین آپاردیغی بریکسیت موذاکیره‌لرینده دونن اوزرینده آنلاشمایا واریلان متن توپلوملا هله پایلاشیلما‌ییب.
آنجاق متن‌دن مطبوعاتا سیزان آیذینتیلارا گؤره، اینگیلتره‌نین بیرلیک‌دن رسمن آیریلاجاغی 29 مارس 2019‌دان سونرا بیر "کئچید پروسه'سی" باشلایا‌جاق. اینگیلتره‌نین آوروپا بیرلیگی عضو‌لوگونه اؤزونه مخصوص  آوانتاژی و مسئولیتلره مالیک قالاجاغی بو پروسه 2020-جی ایل دسامبرین سونونا قدر داوام ائده‌جک.
بو پروسه'ده اینگیلتره ایله آوروپا بیرلیگی آراسیندا، طرف‌لرین گله‌جکده تیجارت علاقه‌لرینه و قوزئی ایرلندین وضعیتینه دایر کگنیش بیر راضیلیغا گلممه‌سی حالیندا "تدبیر مادده‌سی" ایجرایه قویولاجاق. مادده‌یه گؤره، یئنی آنلاشما اوچون دانیشیق‌لار داوام ائدرکن، اینگیلتره‌نین بوتونو، آوروپا بیرلیگی ایله گؤمروک بیرلیگی ایچینده قالماغا داوام ائده‌جک.
تدبیر مادده‌سی ایله آوروپا بیرلیگی عضوو ایرلند جمهوریتی و اینگیلتره‌یه باغلی قوزئی ایرلند آراسیندا فیزیکی سرحد و گؤمروک دیواری داخیل اولماسی‌نین قارشی‌سی آلینمیش اولا‌جاق. آنجاق بؤیوک بریتانیا‌داکی و قوزئی ایرلند‌دکی آشیری بریکسیت طرفدارلاری، بو مادده اؤلکه‌نین مدت‌سیز فورمدا آوروپا بیرلیگی قایدا‌لارینا صادق قالاجاغی اعتراضینی دیله گتیریر.
اوزون ایللر مدتین بؤلوچو ترورون آردین‌دان قوزئی ایرلنده باریشی گتیرن بلفاست آنلاشما‌سینا گؤره (خئیرلی جمعه سازیشی)، ایکی ایرلند آراسیندا فیزیکی سرحد اولماماسی لازیم‌دیر.
آنلاشما پروژه‌سینه گؤره، اینگیلتره تدبیر مادده‌سین‌دن تک طرف‌لی اولا‌راق دا چکیلمه‌یه‌جک. بو، بریتانیانین آوروپا بیرلیگیندن "آنلاشما‌سیز آیری‌لیق" واریانتی‌نین ده گؤمروک بیرلیگی کونتکستینده رفه قالخماسی آنلامینا گله‌جک.
بو گونه قدر "آنلاشما‌سیز آیریلیغین پیس بیر آنلاشما‌دن داها یاخشی اولدوغونو" سؤیله‌ین می، یای آیلاریندا بوروکراسی'یه آنلاشما‌سیز آیریلیغا حاضیرلانما‌لاری گؤستریشی وئرمیشدی. اینگیلیس مطبوعاتیندا بو گون می'ین "پیس آنلاشمانی آنلاشما‌سیز آیریلیغا اوستونلوک وئردیگی" آچیقلامالارینا یئر وئریلیب.
اینگیلتره 23 ژوئن 2016دا ائدیلن رفراندوملا آوروپا بیرلیگیندن آیریلما قراری آلمیشدی.
